section_heading: Druga generacija
paragraph_text: Dizajn automobila je lagano osvježen za modelnu godinu 2009., a u listopadu 2008. je na salonu automobila u Parizu predstavljena i kupe-kabriolet izvedba IS 250 C, koju pokreće 2.5-litreni benzinski V6 motor s 204 KS i koja se u Europi počela prodavati tijekom 2009. godine. Kupe-kabriolet inačica je na mnogim tržištima dostupna i u izvedbama IS 300 C i IS 350 C, koje pokreću 3.0 i 3.5-litreni benzinski V6 motori s 230, odnosno 306 KS.